
REPUBLIKA HRVATSKA 
VARAŽDINSKA ŽUPANIJA
OPĆINA JALŽABET
OPĆINSKO VIJEĆE
[bookmark: _Hlk98161741]Klasa: 024-01/22-01/25
Urbroj: 2186-4-01-1-22-1
Jalžabet, 29.03.2022. godine

[bookmark: _Hlk95894351][bookmark: _Hlk95894295]Na temelju članka 21. Statuta Općine Jalžabet (''Službeni vjesnik Varaždinske županije'' broj 31/09, 28/13, 10/15, 17/21) Općinsko vijeće Općine Jalžabet na osmoj sjednici održanoj 29.03.2022. godine donosi

ODLUKU
[bookmark: _Hlk95894174]o mjerama poticaja za energetsku obnovu i kupnju nekretnina
na području Općine Jalžabet

Članak 1.
    Ovom odlukom uređuju se opći uvjeti, mjere i postupak za dodjelu bespovratnih novčanih sredstava (u daljnjem tekstu: poticaj) fizičkim osobama (u daljnjem tekstu: korisnici poticaja) za:
1. Energetsku obnovu nekretnina za stanovanje,
2.   Kupnju nekretnina u svrhu stanovanja
Odlukom se uređuju prava i obveze korisnika poticaja na području Općine Jalžabet (u daljnjem tekstu: Općina).
Članak 2.
Pravo na poticaj u iznosu do 10.000,00 kuna imaju korisnici:
1. Koji nakon objave natječaja izvrše energetsku obnovu nekretnine na području Općine Jalžabet i to provedbom najmanje jednog od navedenih građevinskih radova kojima se smanjuje potrošnja energije za grijanje i hlađenje objekta:  izrada toplinske izolacije vanjske ovojnice, zamjena vanjske stolarije, toplinska izolacija grijanog potkrovlja ili poda tavana.
2. Koji nakon objave natječaja kupe nekretninu za vlastito stanovanje na području Općine Jalžabet u dijelu 1/1.

Odobrena sredstva poticaja doznačuju se na račun korisnika poticaja. Sredstva poticaja po ovoj Odluci se mogu ostvariti samo jednom.
Članak 3.
Pravo na ostvarivanje poticaja iz članka 2. ove Odluke imaju osobe mlađe od 40 godina, zaposlene najmanje dvije godine neprekidno do dana dostave prijave na natječaj.
Pravo ostvaruju i osobe zaposlene najmanje jednu godinu do dana dostave prijave na natječaj uz uvjet da su mlađe od 30 godina.
Smatra se da je korisnik neprekidno zaposlen ako prekid između dva radna odnosa ne iznosi više od 8 dana.
Pravo na dodjelu poticaja ne može se ostvariti za energetsku obnovu ili kupnju nekretnine u svrhu obavljanja gospodarske, turističke, iznajmljivačke, uslužne i druge djelatnosti, već isključivo za potrebe vlastitog stanovanja.
Članak 4.
    Korisnici poticaja iz ove Odluke imaju sljedeće obveze:
Svi članovi uže obitelji korisnika poticaja moraju prijaviti prebivalište na adresi nekretnine za koju je odobren poticaj te moraju zadržati isto prebivalište neprekinuto sljedećih 5 godina.
Općina zadržava pravo provjere stvarnog prebivanja na adresi energetski obnovljene ili kupljene nekretnine.
Članak 5.
Poticaje po ovoj Odluci dodjeljuje se na temelju javnog natječaja koji raspisuje Općinski načelnik.

Natječaj za dodjelu poticaja objavljuje se na službenoj web stranici Općine i traje do utroška sredstava.
Općinski načelnik zadržava pravo poništenja natječaja u svakom trenutku.

Natječaj za dodjelu poticaja sadrži:
· kriterije za dodjelu poticaja,
· visinu poticaja,
· naziv dokumentacije koju je potrebno dostaviti,
· naziv tijela kome se prijave podnose,
· rok za dostavu prijava,
· rok u kojem će biti objavljeni rezultati natječaja,
· napomenu da se nepravodobno podnesene prijave neće razmatrati.
Za sudjelovanje u natječaju uz prijavu korisnik treba dostaviti sljedeću dokumentaciju:
· presliku kupoprodajnog ugovora (samo za mjeru kupnje nekretnine),
· zemljišno-knjižni izvadak,
· kopiju katastarskog plana,
· [bookmark: _Hlk95912742]izjavu da poticaje ne ostvaruju u svrhu obavljanja gospodarske, turističke, 
   iznajmljivačke, uslužne i druge djelatnosti, već isključivo za potrebe vlastitog  
   stanovanja,
· potvrdu HZMO kojom se dokazuje da je korisnik poticaja ili supružnik korisnika poticaja zaposlena osoba do dana dostave prijave na Natječaj za dodjelu poticaja u trajanju propisanom ovom odlukom,
·  potvrdu o prebivalištu korisnika poticaja 4

·  podatke o bankovnom računu korisnika poticaja.
Poticaji se ne mogu ostvariti za nekretnine koje su stečene od osoba koje nisu bile upisane kao vlasnici nekretnine u zemljišnim knjigama i za koje nije ishođen ili zatražen do dana prijave upis prava vlasništva u korist korisnika poticaja.
Članak 6.
Općinski načelnik imenuje Povjerenstvo za dodjelu poticaja (u daljnjem tekstu: Povjerenstvo), sastoji se od tri člana.
Povjerenstvo razmatra prijave pristigle na natječaj za dodjelu poticaja u skladu s kriterijima utvrđenim u ovoj Odluci i predlaže Općinskom načelniku listu korisnika poticaja. Na temelju prijedloga Povjerenstva, Općinski načelnik donosi Odluku o dodjeli poticaja.
Članak 7.
Nakon donošenja Odluke o dodjeli poticaja, korisnik poticaja i Općina zaključuju ugovor koji obavezno sadrži:
·  podatke o ugovornim stranama,
·  podatke o nekretnini,
·  iznos poticaja,
·  prava i obveze ugovornih strana,
·  način vraćanja poticaja u slučaju nepoštivanja ugovornih obveza
·  ostale kriterije, prava i obveze ugovornih strana.
Članak 8.
Isplata sredstava poticaja provodi se obročno ili u cijelosti.
Članak 9.
Korisnik poticaja je dužan prije isplate sredstava Općini dostaviti dokaze o ispunjavanju uvjeta koji proizlaze iz ove Odluke. Dokazi namjenskog korištenja sredstava za energetsku obnovu ili kupnju su slijedeći: računi za utrošeni materijal, radove i materijal, fotografije objekta prije i nakon radova, kupoprodajni ugovor i drugo).
U slučaju da korisnik poticaja ne ispuni neki od uvjeta ove Odluke dužan je Općini vratiti isplaćena sredstva uvećana za zakonske zatezne kamate najkasnije 60 dana od dana nastanka razloga za vraćanje sredstava.
Članak 10.
Jedinstveni Upravni odjel Općine vodi evidenciju o dodijeljenim poticajima.
Članak 11.
Ova Odluka stupa na snagu osmoga dana od dana objave u „Službenom vjesniku Varaždinske županije."

Predsjednik  općinskog vijeća

